Începe vaccinarea copiilor cu vârste între 5 și 11 ani.
Comitetul Național de Coordonare a Activităților privind Vaccinarea împotriva COVID-19 transmite că, începând cu 26 ianuarie, copiii cu vârste între 5 și 11 ani vor putea fi vaccinați. Prima tranșă de vaccin pediatric anti COVID-19 va fi livrată până pe 25 ianuarie. Programarea se va efectua doar în centrele de vaccinare regăsite în platformă cu denumirea P_Ped, prin intermediul conturilor părinților sau ale reprezentanților legali.
Începe vaccinarea copiilor cu vârste între 5 și 11 ani. Comitetul Național de Coordonare a Activităților privind Vaccinarea împotriva COVID-19 (CNCAV) informează asupra modalităților de administrare a vaccinului Comirnaty-Pfizer/ BioNTech împotriva COVID-19, pentru grupa de vârstă 5 – 11 ani.Potrivit CNCAV, vaccinarea pentru grupa de vârstă 5 – 11 ani se va desfășura începând cu data de 26 ianuarie 2022."În perioada 21 – 25 ianuarie 2022 va fi livrată de către producător prima tranșă de vaccin pediatric anti COVID-19 destinat vaccinării copiilor cu vârste între 5-11 ani. Este vorba despre 114 000 de doze care vor fi distribuite la centrele de vaccinare pentru administrare la copiii din grupa de vârstă menționată.", se arată într-un comunicat emis luni de Ministerul Sănătății.De asemenea, CNCAV a transmis că, de marți, 13 ianuarie, cu sprijinul Serviciului de Telecomunicații Speciale, platforma de programare permite programarea copiilor cu vârste între 5 și 11 ani, pentru data de 26 ianuarie.Programarea se va efectua doar în centrele de vaccinare regăsite în platformă cu denumirea P_Ped, prin intermediul conturilor părinților sau ale reprezentanților legali.La acest moment, în platforma de programare sunt configurate 219 cabinete de vaccinare pediatrice la nivel național.